《离忧忽浩然》
宋代·林希逸

只有片时留，离觞肯计筹。知渠因底别，使我浩然忧。

握手看成因，多情种得愁。征帆天共远，羁恨水俱流。

明日非今日，杭州定越州。慇勤无别祝，切莫断书邮。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。